Ego Petrus, Autisiodorensis et Tornodorensis comes, notum facio tam presentibus quam futuris presens scriptum inspecturis, quod Aroldus Grossus et Pasca, uxor ejus, dederunt in elemosinam ecclesię Fonteneti quandam vineam que sita est in valle de..... juxta viam que ducit de Spinnel usque ad Sanctum Martinum et campum del Lariz juxta eamdem vineam, que partitur terrę Sancti Martini, et terram quę est juxta viam quę ducit ad Pontem de Malna. Propter hoc beneficium, predictus Aroldus Grossus et Pasca, uxor ejus, de beneficio ecclesię Fontenet centum viginti libras Pruvinienses habuerunt. Ut hoc ratum in perpetuum habeatur, ego Petrus, Autissiodorensis comes et Tornodorensis...... promisi et ad petitionem supradictorum, presentem paginam sigilli mei munimine roboravi. Actum est anno Gratię millesimo ducentesimo tertio.